《次韵张耒学士病中二首》
宋代·苏辙

一卧怜君三十朝，呼医仍苦禁城遥。
灵根自遂新阳发，病枿従城野火烧。
吻燥未须寻曲蘖，囊空谁与典絺蕉。
何时匹马随街鼓，睡起频惊髀肉消。
尘垢污人朝复朝，病中吟啸夜方遥。
长空雁过疑相答，虚幌萤飞坐恐烧。
稍觉新霜试松竹，未应寒雨败梧蕉。
従来百链身如剑，火灭重磨未遽销。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。